User talk:Sameer Bayani

लेख: टाइम ट्रावेलिंग लेखक : समीर बयाणी (09975701724) माणसाच्या भूतकाळात घडलेल्या गोष्टी व भविष्यात घडणार्‍या गोष्टींच्या उत्सकुतेमुळे एक कन्सेप्ट आपल्या समोर आला आहे तो म्हणजे “टाइम ट्रावेलिंग”. अनेक चित्रपट, मालिका, सायन्स फिक्शन मधून हा कन्सेप्ट मांडण्यात आलेला आहे. टाइम ट्रावेलिंगचा साधा सरळ अर्थ म्हणजे “एका ठराविक काळातून दुसर्‍या काळात जाणे”. हे जरी सध्या शक्य नसले तरी काही वैज्ञानिक मानतात स्पीडवर नियंत्रण मिळवले की टाइम ट्रावेलिंग शक्य आहे पण तो स्पीड सूर्य प्रकाशापेक्षा अधिक गनिशील हवा. एखादे टाइम ट्रावेलिंग करून देणारे यंत्र तयार झाले व ते मला वापरायला मिळाले तर मी सगळ्यात आधी अश्मयुगात जाईल. नको ती डझनभर किलो-किलोचे पुस्तके, नको कसला गोंगाट, गाड्यांचा आवाज, दूषित होणारी हवा व ग्लोबल वार्मिंगचे परिणाम.... नको ते सर्व..!! कपडे घालण्याची सक्ती नाही. काहीही घाला... काही नाही घातलेत तरी चालेल फक्त एक मोठे झाडाचे पान गुंडाळून घ्यायचे. हव्या त्या झाडावर चढायच हवे ते फळे कंदमुळे खायची. सध्याकाळी मस्त नदी किनारी जायचे मासे पकडण्याचा व नदी किनारी बागडण्याचा आनंद घ्यायचा. कसलाच रोक नाही कसलाच टोक नाही. लोकशाही नाही, हुकुमशाही नाही, नियम नाहीत, अटी नाहीत, फेसबुकची बडबड नाही, व्हाट्स अप्पची खडखड नाही. रात्र झाली की एखाद्या गुफेत जायचे आग पेटवायची व तिथे मस्त चित्र रेखाटत बसायची, अश्मयुगीन मित्रानसोबत छान छान गाणी म्हणायची “हुला लाला हू.. हुला लाला हू हू.. हुला लाला हू हू हू” आणि आकाशाच्या दिशेने एक कटाक्ष टाकून चंद्र व तारे पाहत झोपी जायचे. अजून कुठे टाइम ट्रावेलिंग करायचा चान्स मिळाला तर मी माझ्या लहानपणी व म्हातारपणी जाईल. लहानपणी आपण कसे दिसायचो, कसे वागायचो, आपले बाबा आपल्याला पटकन उचलून कडेवर घ्यायचे. घरातली ती आई, शाळेतल्या त्या बाई, लहानपणी वर्गात असेली व काळाच्या ओघात गहाळ झालेली चुणकुणीत दिसणारी एक मैत्रीण. लहानपणीच्या स्वताला जवळ बोलावून एक गोड गोड पापा देईल व तो ही खुश होऊन उडया मारत निघून जाईल.. !! स्वत:च्या म्हातारपणी जाऊन स्वतालाच विचारेल काय रे बाबा कसा जगलास आयुष्यभर, काय कमावले व काय गमावलेस .. तुझी बायको कोण आहे ते सांग आधी. मग तो हळूच मिश्किलपणे हसेल आणि म्हणेन “आयुष्य जगताना मज्जा आली, अजून काही पन्नास साठ वर्ष जगेल म्हणतो आहे” मी देखील उत्तर एकुन हसेल... याच उत्तराची अपेक्षा होती स्वतकडून असे स्वतालाच स्वतः म्हणून घेईल आणि मज्जा कर पुढची पन्नास साठ वर्ष म्हणून निरोप घेईल. काय मग तुम्हाला पण वाचताना मज्जा आली ना ? मग कुठे जाणार तुम्ही टाइम ट्रावेलिंग करून सांगा बर?